নিশিকান্ত দুবের বিরুদ্ধে আদালত অবমাননার মামলা

নয়া দিল্লি: বিজেপি (BJP) সাংসদ সদস্য নিশিকান্ত দুবের সুপ্রিম কোর্ট (Suprme Court) ও প্রধান বিচারপতি সম্পর্কে মন্তব্যের পরিপ্রেক্ষিতে ফৌজদারি আদালত অবমাননার মামলার আর্জি। নিশিকান্তের বিরুদ্ধে এমন মামলা করার জন্য কেন্দ্রীয় সরকারের অ্যাটর্নি জেনারেলের অনুমোদন প্রার্থনা করে চিঠি এক আইনজীবীর।

আরও পড়ুন: বাংলায় ৩৫৫ প্রয়োগ করার আর্জির শুনানিতে ‘বড়’ মন্তব্য সুপ্রিম কোর্টের

‘সুপ্রিম কোর্ট দেশকে নৈরাজ্যের দিকে নিয়ে যাচ্ছে। দেশে গৃহযুদ্ধ শুরুর দায়িত্ব নিতে হবে প্রধান বিচারপতিকে।’ রাজ্যপাল ও রাষ্ট্রপতির জন্য বিল অনুমোদনের নির্দিষ্ট সময়সীমা সুপ্রিম কোর্ট নির্ধারণ করে দেওয়ায় সমালোচনামুখর নিশিকান্তের মন্তব্য।

আবেদনকারী আইনজীবীর দাবি, নিশিকান্তের এমন মন্তব্য অত্যন্ত অবমাননাকর এবং ভীষণভাবে উত্তেজনা সৃষ্টিকারী। এভাবে তিনি দেশের প্রধান বিচারপতির আসনকে অপমান করেছেন। গণ অনাস্থা সৃষ্টির চেষ্টা করেছেন।